<classify> Melisa alipata ushindi huo katika fainali zilizofanyika juzi ukumbi wa Mwalimu Nyerere, Dar es Saalam na kushirikisha washindi watano bora.Baada ya kuimba kwa umahiri mkubwa wimbo wa mwanamuziki wa Marekani, Mica Paris ujulikanao kama My One Temptation, Melisa aliwaaminisha majaji kwamba anastahili kuwa mshindi wa shindano hilo msimu wa pili. Ushindi wa pili ulienda kwa Nandi Charles ambaye alijinyakulia Sh milioni 5 na mshindi wa tatu Salim Mlindila aliondoka na Sh milioni 2.Kutokana na ushindi huo, Melisa sasa amepata tiketi ya kuiwakilisha Tanzania katika mashindano ya Airtel Trace Music Stars Afrika yatakayoshirikisha washiriki kutoka nchi 9 zikiwemo Niger, DR Congo, Gabon, Kenya, Madagascar, Malawi, Nigeria, Ghana na Zambia Juni 11, 2016 mjini Lagos, Nigeria.Mshindi wa Airtel Trace Music Africa atapata nafasi ya kupata mafunzo ya muziki na kurekodi video na mwanamuziki nguli na mtunzi wa nyimbo Keri Hilson, Atlanta nchini Marekani.Akizungumza baada ya kutangazwa mshindi, Melisa alisema: Nimefurahi sana kuibuka mshindi leo, pamoja na ushindi huu mashindano yalikuwa ni ya ushindani kwani kila mshiriki alikuwa na uwezo wa kuimba na mzuri kwa namna tofauti. Nashukuru Mungu kwa kunifikisha hapa na nawashukuru Airtel kwa kutuandalia jukwaa hili, ambapo leo limenifanya niweze kuishi ndoto zangu. Napenda sana kuomba na napenda sana muziki, naamini huu ni mwanzo mzuri wa safari yangu ya kuwa mwanamuziki nyota.Kwa upande wake Ofisa Uhusiano wa Airtel, Jane Matinde alisema: Airtel inajivunia kuwa sehemu ya kuinua maisha ya vijana wengi, tunaamini kupitia programu zetu za kuwawezesha vijana tutagusa maisha ya vijana wengi na kuwawezesha kuzifikia ndoto zao.  <topic>: MICHEZO 